标题：1017年
1017年大事记
辽伐高丽开泰六年（1017）二月，辽命国舅帐详稳萧隗洼率本部兵东征高丽。五月，又命枢密使萧合卓等伐高丽。九月，萧合卓部攻高丽兴化军不克，还师。
宋诸路民饥因连年蝗旱，粮食欠收，天禧元年（1017），宋诸路出现饥荒。正月，京东、京西、河北、陕西、淮南、江、浙等地受灾州军发放榷务酒糟救济贫民。二月，诏令灾伤州军出售常平仓粮谷，只收本钱，贱卖给灾民。三月，两浙提点刑狱钟离瑾等言所部民饥，官府设糜粥相济，饥民竞赴之，有妨农事。于是转运司拨二万石粮食分发给各户。又有饥民流入京师，令三司作粥糜济之。四月，赵州（今河北赵县）出廪粟万石以赈贫民。邵州（今湖南邵阳）盲民以野竹实充饥。等等。
1017年逝世
施护圆寂北印度迦湿弥罗国人，为北印度乌填曩国帝宫寺僧。太平兴国五年（980），与天息灾携梵本经典同入宋都太平兴国寺。七年（982），奉敕入译经院翻译佛经。雍熙二年，因译经有功，授朝散大夫试鸿胪少卿。天禧元年（1017）圆寂。
陈彭年卒天禧元年（1017）二月，刑部侍郎、参知政事陈彭年病卒，终年五十七岁。陈彭年为建昌军南城（今江西南城）人，字永年。博闻强记，犹好仪制沿革、刑名之学，咸平四年（1001）奏请置谏官、择法吏、简格令，省冗员、行公举。景德中，预修《册府元龟》，又与戚伦详定考试条试，多革旧制。大中祥符中，附王钦若、丁谓，参与制定朝廷仪式典礼及真宗封禅行祀。为人奸谄，时号“九尾野狐”。
王旦卒王旦，宋大名莘县（今山东莘县）人，字子明，太平兴国进士。以著作佐郎参预编纂《文苑英华·诗类》。淳化二年（991）累迁知制诰。历任同判吏部流内铨、知考课院、知理检院、兵部郎中等。真宗即位，擢为翰林学士兼知审官院、通进银台封驳司。咸平三年（1001）任王旦同知枢密院事，逾年命为参知政事。辽军进犯边境，随真宗至澶州，后因东京留守雍王元份遇暴疾，驰还权留守事。景德三年（1006）拜相，兼修《两朝国史》。天书封祀事起，为天书仪仗使、大礼使等，受诏撰《封祀坛颂》、《祠坛颂》。王旦有识略，善于决断大事，且谦退周谨，每迁受赐，常有愧避之色。担任宰相期间，主张守祖宗之法，妙于启奏，言简理顺。能知人，多提拔厚重之士，寇准对他屡加非议，他仍常称寇准之美，以疾罢相后，还竭力推荐寇准继其任。王旦长期身居要职，真宗亦愈加倚信，事无大小，非王旦言不决。天禧元年（1017），以疾求罢相，以之为太尉，仍领玉清昭应宫使。九月，病卒，年六十一岁，谥曰文正。
1017年出生
亨利三世出生亨利三世Heinrich III（1017年10月28日~1056年10月5日），巴伐利亚公爵（称亨利六世，1026年~1041年在位），士瓦本公爵（称亨利一世，1038年~1045年在位），德意志国王（1039年~1056年在位），神圣罗马帝国皇帝（1046年加冕）。皇帝康拉德二世之子，1028年即已加冕为其父的共同执政者。亨利三世是法兰克尼亚王朝最强大的君主。他于1041年臣服波希米亚人。1046年，亨利三世解决了波希米亚公爵弗拉季斯拉夫一世与波兰大公卡西米尔一世之间的争端。皇帝对教皇的控制在亨利三世统治时期达到登峰造极的程度。亨利三世于1046年赴意大利，废黜了反对他的教皇额我略六世。德国人克莱孟二世被选为新教皇，并为亨利三世加冕。此后他又多次废立教皇。亨利三世一直掌握了对德意志境内各主教的任免权。然而亨利三世却支持教会的克吕尼运动，正是这一运动奠定了日后教皇权利扩大的基础。亨利三世使长期侵扰德国的匈牙利人定居下来，并臣服桀骜不驯的洛林公爵。
周敦颐出生周敦颐（1017年-1073年7月24日），原名惇实，字茂叔，号濂溪，传为三国名将周瑜二十九世孙。道州营道县（今湖南道县）人，北宋官员、理学家，北宋宋明理学创始人。是孔子、孟子之后儒学最重要的发展，在中国思想史上的影响深远。
史料记载
真宗膺符稽古神功让德文明武定章圣元孝皇帝天禧元年（辽开泰六年）
春，正月，辛丑朔，改元。奉天书升太初殿，行荐献礼，上玉清皇大天帝宝册、衮服；又诣二圣殿，奉上绛纱袍，奉币进酒；诸路分设罗天大醮。壬寅，奉上圣祖宝册仙衣于天兴殿，礼毕，车驾还内。群臣入贺于崇德殿。
丙午，诏以是月十五日行宣读天书之礼。
庚戌，亲享六室。辛亥，奉天书合祭天地，以太祖、太宗并配。还，御正阳门，大赦天下，赏赐如东封例。免灾伤州军见欠田租及和籴，减荆湖南路盐价，蠲天下逋欠，虽盗用经三十年者亦蠲之。遂御天安殿，受尊号宝册。
乙卯，帝与群臣读天书于天安殿。
壬戌，诏以四月一日为天祺节，其制度悉如天贶。
丙寅，命宰相王旦为兖州太极观奉上册宝使。
己巳，给事中孙仅卒。帝曰：“仅笃于儒学，性端悫，中立无竞，深可惜也！”命迁其子官。
是月，辽主如锥子河。
二月，庚午朔，诏赈灾，发州郡常平仓。
辛未，三司假内藏库钱五十万贯。
壬申，御正阳门观酺，凡五日。
甲戌，辽驸马萧托云削同平章事，以公主杀无罪婢，托云不能齐家也。公主降为县主。
丁丑，诏：“别置谏官、御史各六员，增其月俸，不兼它职。每月须一员奏事，或有急务，听非时入时；及三年，则黜其不胜任者。”
戊寅，内外官并加恩。
发常平仓粟出粜以济贫民，京师物贵故也。
丁亥，设元天大圣后版位于文德殿，帝亲酌献，拜授册宝于王旦，仙衣于赵安仁。旦等跪奉以升辂，具卤簿仪卫。所过禁屠宰二日，官吏迎拜；至兖州，遣官三十员袴褶前导。奉册日，帝不视朝。
庚寅，进封李公蕴为南平郡王。
辛卯，召太子中允、直龙图阁冯元讲《易》于宣和门之北合，待制查道、李虚己、李行简预焉。自是听政之暇，率以为常。帝因数访大臣能否。行简无所怨昵，必称道其长，人推其长者。
初，有日者上书言宫禁事，坐诛，籍其家，得朝士所与往还占问吉凶简尺，帝怒，欲尽付卿史案罪。王旦具请以归，翼日，白帝曰：“此人之常情，且语不及朝廷，不足究治。”因自取旧所占问者进曰：“臣少贱时，不免为此。必以为罪，愿并臣下狱。”帝曰：“此事已发，何可免？”旦曰：“臣为宰相，执国法，岂可自为之幸于不发，而以罪人？”帝意解。旦至中书，悉焚所得书。既而大臣有欲因是以挤己所不快者，力请究治；帝令就旦取书，旦曰：“臣己焚之矣。”由是获免者众。
己亥，刑部侍郎、参知政事陈彭年卒。帝闻之，即幸其第，涕泗良久；赠右仆射，谥文僖，录其子孙甥侄。彭年敏给强记，尤好仪制沿革、刑名之学，自升内阁，即以翰墨为己任。及李宗谔卒，杨亿病退，彭年专其任，事务益繁，愈勤职以固宠，手披简策，口对宾客，及胥吏白事满前，或密答诏问，晓夕若是，形神皆耗。然彭年素奸谄，时号“九尾野狐”。在翰林日，尝诣中书谒宰相，王旦辞不见；翌日复至，旦令见向敏中。它日，敏中命吏取彭年所留文字示旦，旦暝目索纸封之，曰：“不过兴建符瑞，图进取耳。”始，彭年仕未达，求为大理寺详断官。张齐贤时当国，一见，辄不可。人问其故，齐贤曰：“此人在朝，必乱国政。”或疑齐贤过甚，后乃服其知人。
三月，戊午，以枢密使王钦若为会灵观使。会灵初置使，命执政兼领，于是王曾次当为之，钦若方挟符瑞固恩宠，意欲得此，曾因恳辞焉。帝颇不怿，谓曾曰：“大臣宜傅会国事，何遽自异邪？”曾顿首谢曰：“君从谏为明，臣尽忠为义。陛下不以臣驽病，使待罪政府，臣知义而已，不知异也。”
庚申，免潮州逋盐三百七十馀万斤。
辛酉，江南提点刑狱范应辰言：“伏睹辛亥制书，常赦不原者咸除之。谨按《吕刑》云：‘五刑之疑有赦，五罚之疑有赦。’今奸凶之辈，密料赦期，肆其残酷，方合正典刑而遽逢霈泽，配为卒伍，皆给衣粮，又何异赏人为盗邪！较诸疑则赦之，谅有殊矣。望自今凡有知赦在近而故为罪戾者，死罪以下，递减一等断之。”帝曰：“先帝因郊礼议赦，有朝士秦再思上书，引诸葛亮佐刘备数十年不赦事，先帝颇疑之，时赵普入对，言曰：‘圣朝定制，每三年郊祀即覃肆眚，所谓其仁如天，尧、舜之道也。刘备偏据一方，何足法哉？’自是赦宥之文遂定。应辰发论，颇见尽心；然全无赦宥，亦恐难行。”张知白曰：“古人所谓数则不可，无之实难，斯为确论也。”
是春，京畿旱。
夏，四月，庚午，王旦至自兖州，言：“曹、济、徐、郓州、广济、淮阳军每年船运上供斛斗三十七万石。去岁蝗旱，望免夏税一科支移。”诏可。
乙亥出圣祖神化金宝牌分给京城寺观及天下名山。牌长三寸许，广寸馀，面文曰“玉清昭应宫成天尊万寿金宝”，背文曰“永镇福地”，其周郭皆隐起蛇龙华葩之状，封以绛囊漆匣，帝亲题署之。
壬午，赐进士杨伟及第，贾昌朝同出身。大礼之初，贡举人献颂者甚众，惟伟及昌朝可采，故召试学士院而命之。
甲申，命龙图阁待制查道知虢州。将行，帝御龙图阁饮饯之。时虢州蝗灾，道既至，不俟报，出官廪米设糜粥赈饥者，发州麦四千斛给农民种，所全活万馀人。
乙酉，以着作郎刘煜为右正言。时准别诏置谏官，煜首预其选。帝曰：“谏官、御史当识朝廷大体，乃为称职。”煜，温叟之子也。尝知龙门县，群盗杀人，煜捕得之，将械送府，恐道亡去，皆斩之，众伏其果。
通判益州，召还，时王曙沼蜀，或言其政苛暴，因对，帝问曙治状与凌策孰愈，煜曰：“策在蜀，岁丰事简，故得以宽假民。比岁小歉，盗贼间发，非诛杀不能禁。然曙所行，亦未尝出法外也。”帝善之。曙峻法以绳盗贼，赃无轻重，一切戮之，众股栗。居数月，盗贼屏窜，蜀民外户不闭。尝有卒夜告其军谋乱者，曙立辨其伪，斩之。民安其政，以比张咏，号“前张后王”。
辛卯，辽封秦晋国王隆庆少子色嘉努为长沙郡王。
以漆水郡王耶律制心权知诸行宫都部署事。制心，隆运之侄也，以皇后外弟，恩遇日隆。时萧哈绰方用事，制心奏哈绰寡识无行检，辽主默然。
自南北通好，边境承平，辽主数与南北院诸臣宴饮，或连昼夕。辽主于音律特所精彻，中席或自歌，命宫人弹琵琶侑酒。详衮萧柳好滑稽，虽君臣燕饮，诙谐无所忌，时人比之俳优。制心遇内宴欢洽，辄引避，皇后怪而诘之曰：“汝不乐邪？”制心曰：“宠贵鲜能长保，以是为忧耳。”
壬辰，辽禁命妇再醮。
五月，戊戌朔，辽以枢密使萧哈绰为都统，以汉人行宫都部署王继忠副之，殿前都点检萧库哩为都监，以伐高丽。
庚子，太保、平章事王旦以疾求退。旦柄用凡十八年，为相一纪，素羸多疾，又忧名位太重，不自安，自东鲁复命，连章求解；帝优诏褒答，继以面谕。戊申，制授太尉兼侍中，听五日一赴起居，因入中书，遇军国重事，不限时日，入预参决。旦闻命愈恐，家居不出，手疏恳请去位，具言：“私门百口，属疾将遍，欲退身以息灾咎；今加此峻秩，则是愈增罪衅。”辞意坚苦。又遣其子诣向敏中附奏。乃诏止加封邑，其馀优礼悉如前制。
庚戌，诏以仍岁蝗旱，遣使分路安抚。
乙卯，以高邮军民荀怀玉为本军助教，以其出米麦三千斛济饥民故也；仍许自今为例。
甲寅，辽以南京统军使萧惠为右伊勒希巴。惠尝从其伯父巴雅尔伐高丽，力战，破阻险之师，及攻开京，以军律严整闻，故有是命。
丙辰，开封府及京东、陕西、江、淮、两浙、荆湖路百三十州军，并言二月后蝗蝻食苗；诏遣使臣与本县官吏焚捕，每三五州命内臣一人提举之。
西京应天禅院太祖皇帝神御殿成，为屋凡九百九十一区。己未，命宰相向敏中为奉安圣容礼仪使，入内都知张景宗管句迎奉，左谏议大失戚纶告永昌陵。
以秘书丞谯人鲁宗道为右正言，用新诏也。
殿中侍御史张廓言：“奉诏京东安抚，民有储蓄粮斛者，欲诱劝举放以济贫民，俟秋成依向例偿之，如有欠负，官为受理。”从之。
乙丑，辽主驻九层台。
六月，戊辰朔，辽德妃萧氏赐死，葬兔儿山西，后数日，大风起冢上，昼暝，大雷电而雨，不止者逾月。
丙子，右正言鲁宗道言：“亲民之官，政事最切。汉宣帝凡拜刺史、守相，必亲见之，考察其言，观其能否。今或未然。凡除知州、通判，京朝官知县，候满三五人，宜令大臣延之中书，察其应对，考其臧否。县令则择台阁有风鉴闻望臣僚主遣之。能否之间，各知其状，恐于圣政稍得其宜。又，审官之任，本宰相之职，宜妙选英哲以委之，庶激浊扬清，渐得良牧、贤宰，则斯民之大幸也。”
庚辰，发运使言：“真州等处转般仓及江、浙上供米二百二十馀万斛，欲留逐处以济阙乏。”从之。
盗发后汉高祖陵，论如律，并劾守土官吏。遣内侍王克让以礼治葬，知制诰刘筠祭告。因诏州县申前代帝王陵寝憔采之禁。
甲申，以武昌节度副使边肃知光州，用辛亥赦书也。时刑部奏其元犯，帝曰：“肃在邢州日，方契丹侵扰，屡诏令弃城入保。肃能因守，颇着成效；虽冒贿赂，亦累该赦宥矣，故特授以郡。”
诏：“金部员外郎、提点中书制敕院五房公事刘明恕，自今遇庆节大礼，许依枢密副都承旨例进奉上寿，仍赴宴会。”始更旧制也。
是月，辽南京诸县蝗。
秋，七月，辛丑，以蝗蝻再生，遣官分祷京城宫观、寺庙，仍令诸州公署设祭坛。
辽主如秋山。遣礼部尚书刘京、翰林学士吴淑达等分路按察刑狱。
己酉，右正言刘烨、鲁宗道等言：“每有章疏，例于合门投进，事颇非便。欲于通进、银台司进入。”从之。又言：“章疏例须手写，伏缘笔札不精，虑渎圣览。”诏并令亲书。
王旦以病坚求罢相，甲寅，召对滋福殿，左右掖扶而升。帝睹其瘦瘁，闵然曰：“朕方欲以大事托卿，而卿疾如此，奈何？”因命皇子出拜，旦皇恐走避，皇子随而拜之。旦言：“皇子盛德，必任陛下事。”因荐可为大臣者十馀人，其后不践两府者，独凌策、李及。旦退，复上疏请去位，帝乃许之。丁巳，以旦为太尉，仍领玉清昭应宫使，特给宰相俸料之半，令礼官草仪，赴上尚书省。
旦为宰相，务遵法守度，重改作，善于论奏，言简理顺。其用人，不以名誉，必求其实。居家宾客满座，必察其可言及素知名者，别召与语，询访四方利病，或使疏其言而献之，密籍其名以荐，人未尝知。
谏议大夫张师德，两诣旦门不得见，意为人所毁，以告向敏中。敏中乘间言之，旦曰：“旦处安得有毁人者！”及议知制诰，旦曰：“惜哉张师德！”敏中问之，旦曰：“师德名家子，有士行，不意两及吾门！状元及第，荣进素定，当静以待之；若复奔竞，彼无阶而入者，当如何也？”
辽人常于岁给外别假钱币，旦请以岁给三十万内各借三万，仍谕次年额内除之。辽人得之，大惭。次年，复下有司，契丹所借金币六万，事属微末，令仍依常数与之，后不为比。
当是时，兵革不用，海内富实，天下称为贤相。
辛酉，三司请依常岁于开封府界均买草千馀万围。帝以螟蝗为害，虑烦民力，令中书、枢密院议其可否。向敏中曰：“国家监牧马数，比先朝倍多，广费刍粟。若令群牧司度数出卖，散于民间，缓急取之，犹外厩耳。”王钦若曰：“敏中之论，实为便利，臣请别具条奏。”帝可之。
八月，庚午，以枢密使、同平章事王钦若为左仆射、平章事。先是帝欲想钦若，王旦曰：“钦若遭逢陛下，恩礼已隆，乞令在枢密院，两府任用亦均。臣风祖宗朝未尝使南人当国，虽古称立贤无方，然必贤士方可。”帝遂止。及旦罢，卒相钦若。钦若尝语人曰：“为王子明，迟我十年作宰相！”
辛未，礼仪院奏详定太尉王旦赴上仪注。旧时，三公不兼宰相，无赴上之礼；帝优宠大臣，特有是命，然旦终以不赴。
帝以先所遣按抚诸路使者，方属西成，或妨农事，乃悉召赴阙；所在百姓，委长吏倍加安抚，无辄骚扰。
壬申，加向敏中尚书右仆射。宣命之日，帝使人觇之，敏中方谢客，门阑悄然。帝笑曰：“敏中大耐官职！”
丙子，诏：“京城禁围草地听民耕牧。”
丙戌，以都官员外郎、判三司都磨勘司浦城黄震为江、淮、两浙、荆湖制置发运使，赐金紫。
先是李溥出自三司小吏，为发运使十馀年，奸赃狼籍，丁谓党之，无敢言者。震将行，上书自陈，词颇愤激；帝知其意在溥也，谕之曰：“卿当与人和。”震对曰：“廉正公忠，不负陛下任使者，臣敢不与之和？”既至，发溥奸赃数十事，诏遣御史、合门祗候各一人案劾之。
震尝通判遂州，会有诏特给两川军士缗钱，诏至西川，而东川独不及，军士谋为变。震白守曰：“朝廷岂忘东川？殆诏书稽留耳！”即开库给钱如西川，众乃定。明日而诏至。
丁亥，诏：“伎术人虽任京朝官，审宫院不在磨勘之例。”
九月，戊戌，帝与宰相议省吏员。向敏中曰：“太祖、太宗朝，合门祗候不过三五员，宣导赞谒而已。今逾数百而除授未已，禄廪至厚，地望亦优，其间不无滥被升擢者，愿赐裁损。”帝曰：“此盖相承为例，当渐减省之。”
庚子，辽主还上京。以皇子属思生，大赦。
癸卯，给事中、参知政事王曾罢为礼部侍郎。曾以会灵观使让王钦若，帝意不怿。及钦若为相，因欲排异己者，数谮之。会曾市贺皇后家旧第，其家未迁，而曾令人舁土门外，贺氏入诉禁中。明日，帝以语钦若，遂罢曾政事。曾既罢，往谒王旦，旦疾甚，辞弗见。既而语其家人曰：“王君它日勋业甚大。昨让会灵观使，虽拂上旨，而词直气和，了无所慑。且始被进用，已能若是。我自任政事，几二十年，每进对，稍忤上意，即蹙缩不能自容，以是知其伟度矣。”
以翰林学士、右谏议大夫李迪为给事中、参知政事，依前会灵观副使。
先是迪尝独对内东门，帝出三司使马元方所上岁出入财用数以示迪。时仍岁旱蝗，帝忧不给，问何以济，迪曰：“祖宗初置内藏库，欲办收复西北故土，且以备凶荒；今边无它费，陛下用此以佐国用，则赋敛宽，民不劳矣。”帝曰：“朕欲用李士衡代元方，俟其至，当出金帛数百万借三司。”迪曰：“天子于财无内外，愿诏赐三司以显示德泽，何必曰借？”帝悦。迪又言：“陛下东封时，敕所过无伐木除道，即驿舍或州治为行宫，才令加涂塈而已。及幸汾、亳，土木之役过往时百倍。今旱蝗之灾，殆天意所以儆陛下也。”帝深然之。
以马知节知枢密院事，曹利用、任中正、周起同知院事。
戊申，以蝗罢秋宴。
己酉，太尉、玉清昭应宫使大旦卒。前数日，驾幸其第，帝手自和药并薯蓣粥赐之，复赐白金五千两。旦命家人还献，作奏毕，自益四句云：“已惧多藏，况无所用，见欲散施，以息咎殃。”亟令舁至内闼。有诏不许，还至门，旦已卒。旦与杨亿素厚善，病革，延至卧内，请撰遗表，且言：“忝为宰相，不可以将尽之言为宗亲求官，止叙生平遭遇，愿帝日亲庶政，进用贤士，少减焦劳之意。”仍戒之弟勿为厚葬。时年六十一。帝遽临哭之，废朝三日，优诏赠太师、尚书令、魏国公，谥文正，录其子、弟、侄、外孙、门人、故吏，授官十数人。及诸子服除，又诏各进一官。
旦性冲澹寡欲，所居甚陋，帝欲为治之，旦以先人旧庐恳辞。每有赐予，见家人列置庭下，辄叹曰：“生民膏血，安用许多！”被服质素，家人服饰稍过，即暝目不视。有货玉带者，子弟以为佳，呈旦，旦命系之，曰：“还见佳否？”曰：“系之，安得自见？”旦曰：“自负重而使观者称好，无乃劳乎？亟还之。”生平不置田宅，曰：“子孙当念自立，何必田宅，徒使争财为不义耳！”兄子睦，颇好学，尝献书求举进士，旦曰：“我尝以大盛为惧，岂可复与寒士争进？”至其殁也，子素犹未官。
咸平初，旦闻李沆之言，犹未深信，及见王钦若、丁谓等所为，欲谏则业已同之，欲去则帝遇之厚，乃叹曰：“李文靖真圣人也！”祥符间，每有大礼，辄奉天书以行，尝悒悒不乐。临终，语其子曰：“我别无过，惟不谏天书一节，为过莫赎。我死之后，当削发披缁以敛。”诸子欲奉遗令，杨亿以为不可，乃止。
辽萧哈绰之伐高丽也，辽主赐以剑，俾得专杀，故副都统王继忠不也复言其短。哈绰至高丽，攻兴化城，九日不克。高丽将坚一、洪光、高义出战，攻获甚众，辽师败绩。乙卯，哈绰自高丽还，辽主始以继忠为知人，然于哈绰不罪也。时求进者多附哈绰，然其服食、仆马不加于旧，辽主以为廉，以族属女妻其子，诏许亲友馈献，由是豪贵奔趋于门。
甲寅，诏：“自今特旨诏试者，并问时务策一道，仍别试赋、论或杂文一首。”
癸亥，上封者言：“国子监所鬻书，其真甚轻，望令增定。”帝曰：“此固非为利，正欲文籍流布耳。”不许。
右正言鲁宗道言：“进士所试诗赋，不近治道，诸科对义，但以念诵为工，罔究大义。”帝谓辅臣曰：“前已降诏，进士兼取策论，诸科有能明经者，别与考校。可申明之。”
冬，十月，丁卯，辽以南京饥，挽云、应等州粟以赈之。
辛未，辽主猎于铧子河。
壬申，谕诸州非时灾沴不以闻者论罪。
庚寅，辽主驻达离山。
十一月，辛亥，翰林学士李维等上新修《大中祥符降圣记》五十卷，《迎奉圣象记》二十卷，《奉祀记》五十卷，诏赐器帛有差。
乙卯，幸太一宫，大雪盈尺。帝谓宰相曰：“兹固丰稔之兆，但虑民力未充，失于播稼，卿等其设法赈劝，勿遗地利！”
十二月，丁卯，辽主轻骑还上京。
丁丑，知制诰盛度等言奉诏蠲放逋欠凡九百四十三万，所释万五千五百人。
庚寅，玉清昭应宫判官、礼部郎中、知制诰夏竦，责授职方员外郎、知黄州。竦娶杨氏，颇工笔札，有钩距。竦浸显，多内宠，与杨不睦。杨与弟媦疏竦阴事，窃出讼之，又，竦母与杨氏母相诟言，皆诣开封府以闻；下御史台置劾，仍令与杨离异。
壬辰，遣使缘汴河收瘗流尸，从淮南转运使薛奎请也。
是岁，诸路民饥。